1.  ปัจจัยความเสี่ยง

ปัจจัยความเสี่ยงที่อาจมีผลกระทบต่อการดำเนินงานของบริษัท แบ่งออกได้เป็น 3 ประเภทใหญ่ๆ
ดังนี้

1.1 ความเสี่ยงอันเนื่องมาจากความไม่แน่นอนของแผนการจัดกิจกรรมทางการตลาดของบริษัทลูกค้า

การจัดกิจกรรมทางการตลาด การส่งเสริมการจำหน่าย การประชาสัมพันธ์
และกิจกรรมส่งเสริมภาพลักษณ์ประเภทอื่นๆ ถือเป็นกิจกรรมเสริม
หรือเป็นเครื่องมือสื่อสารทางการตลาดเสริมประเภทหนึ่ง
ที่สามารถจัดทำควบคู่ไปกับการโฆษณาซึ่งเป็นเครื่องมือทางการตลาดแบบดั้งเดิมได้
จึงทำให้การจัดกิจกรรมประเภทดังกล่าวเป็นกิจกรรมเสริมสำหรับธุรกิจของลูกค้า ดังนั้น
การให้บริการบริหารการจัดงานของบริษัทฯ
จึงอาจจะได้รับความเสี่ยงอันเนื่องมาจากการเปลี่ยนแปลงความต้องการของลูกค้า เช่น
การปลี่ยนแปลงนโยบายของบริษัทแม่ที่ต่างประเทศทั้งเรื่องเนื้อหาและเรื่องงบประมาณ
การเปลี่ยนแปลงผลิตภัณฑ์ การเปลี่ยนแปลงงบประมาณ
หรือการเลื่อนระยะเวลาของการจัดทำกิจกรรมออกไป เป็นต้น
ซึ่งการเปลี่ยนแปลงที่เกิดขึ้นดังกล่าวอาจส่งผลกระทบต่อรายได้และผลประกอบการของบริษัทฯ
และบริษัทในเครือได้

อย่างไรก็ตาม เนื่องจากบริษัทฯ ดำเนินกิจการมายาวนานอย่างต่อเนื่องกว่า 10 ปี
จึงมีฐานลูกค้าทั้งจากภาครัฐและเอกชนที่ต่างดำเนินธุรกิจหลากหลายแตกต่างกันไป
ซึ่งลูกค้าเหล่านี้มีแนวโน้มที่จะใช้การจัดกิจกรรมทางการตลาด การประชาสัมพันธ์
และการส่งเสริมการจำหน่ายเป็นเครื่องมือสำคัญที่ใช้สื่อสารไปยังกลุ่มผู้บริโภคเป้าหมายโดยตรงมากขึ้น

นอกจากนั้นบริษัทยังมีนโยบายการบริหารที่ก้าวไปอีกขั้น
ด้วยการวางกลยุทธ์บริหารอีเว้นท์ที่เป็นกิจกรรมของตนเอง
สามารถคาดการณ์เป้าหมายและการดำเนินงานกิจกรรมอีเว้นท์นั้นเป็นของบริษัทฯ เองได้
รวมไปถึงการสร้างแบรนด์อีเว้นท์นั้นๆ ให้เป็นที่รู้จัก เพื่อที่จะนำมาซึ่งชื่อเสียงและความน่าเชื่อถือ
ความสนใจของงานอีเว้นท์นั้นๆ
ในปีต่อไปเพื่อการคาดการณ์อนาคตของตนเองได้อย่างมั่นคงมากยิ่งขึ้น
หมายรวมไปถึงการหารายได้จากผู้สนับสนุนงานทั้งอีเว้นท์ที่เกิดขึ้นปัจจุบันและสามารถต่อยอดไปถึงอีเว้นท์ที่สร้างแบรนด์ขึ้นมาให้เป็นที่รู้จักอย่างกว้างขวางที่จะเกิดขึ้นในอนาคต

ในความเป็นจริงแล้วบริษัทพยายามที่จะรักษาฐานลูกค้าเพื่อต่อยอดในปีถัดไปในลูกค้าทุกราย
เห็นได้จากการพยายามเอาใจใส่กับงาน
ต่อยอดผลงานที่ประสบความสำเร็จของลูกค้าเพื่อรักษางานในอนาคตอย่างต่อเนื่องให้สม่ำเสมอ
มีหน่วยงานดูแลและให้บริการลูกค้าอย่างใกล้ชิด
น้อมรับทุกความเห็นเพื่อแก้ไขและเหนืออื่นใดคือคำนึงถึงวัตถุประสงค์ของการใช้งบประมาณของลูกค้าอย่างคุ้มค่าที่สุด
และวัดประสิทธิภาพของงานที่ทำให้ลูกค้าให้ได้มากที่สุดและมีคุณภาพมากที่สุด

1.2 ความเสี่ยงอันเนื่องมาจากความไม่แน่นอนของภาวะเศรษฐกิจ การเมือง
และการเปลี่ยนแปลงนโยบายของภาครัฐ

ธุรกิจการให้บริการสร้างสรรค์และจัดงานอีเว้นท์เป็นธุรกิจซึ่งเกี่ยวข้องและเชื่อมโยงกับธุรกิจโฆษณาและประชาสัมพันธ์ซึ่งมีความสัมพันธ์กับภาวะเศรษฐกิจโดยรวมของประเทศ
โดยการจับจ่ายใช้สอยของประชาชนและการอยู่รอดของธุรกิจประกอบการทั่วไปจะเป็นปัจจัยสำคัญต่อการตัดสินใจของเจ้าของผลิตภัณฑ์หรือบริการในการใช้สื่อโฆษณาประชาสัมพันธ์ประเภทต่างๆ
ซึ่งรวมถึงกิจกรรมการแสดงซึ่งเป็นเครื่องมือทางการตลาดเพื่อส่งเสริมการขาย

เมื่อประเทศโดยประชาชนภาคประกอบธุรกิจตั้งแต่สินค้าอุปโภคบริโภคไปจนถึงระดับที่มีผลต่อประเทศเช่นด้านพลังงานมีความอ่อนไหวต่อสถานการณ์ทางการเมืองค่อนข้างมาก
การดำเนินธุรกิจทางเศรษฐกิจและสังคมของประเทศจึงได้รับผลกระทบโดยตรงต่อภาวะความเคลื่อนไหวทางการเมืองและเศรษฐกิจสำคัญโดยรวมของประเทศ
ไม่ว่าจะเป็น การรักษาเสถียรภาพความมั่นคงของประเทศในจังหวัดภาคใต้โดยนโยบายของรัฐบาล
และภาวการณ์ทางการเมืองต่างๆ ล้วนแล้วแต่ส่งผลให้เกิดการพิจารณาบทบาทการโฆษณา
ประชาสัมพันธ์และงบประมาณของการจัดกิจกรรมอีเว้นท์ทั้งหมดทั้งสิ้น
ไม่นับรวมไปถึงนโยบายโครงการต่างๆ
ที่ได้รับการก่อตั้งและสนับสนุนโดยตรงจากทางภาครัฐและร่วมส่งเสริมสนับสนุนโดยภาคเอกชน
เช่นโครงการขนาดใหญ่ที่เกี่ยวข้องกับการจัดงานเช่น โครงการกรุงเทพเมืองแฟชั่น
โครงการประชาสัมพันธ์ประเทศเพื่อการท่องเที่ยวต่างๆ
และเมื่อนโยบายเหล่านี้มีความอ่อนไหวค่อนข้างมากกับสถานการณ์การบริหารบ้านเมืองและเศรษฐกิจ
โครงการด้านการจัดอีเว้นท์จึงได้รับผลกระทบแห่งความไม่แน่นอนไปด้วยบ้างในบางครั้ง

อย่างไรก็ดี บริษัทเตรียมความพร้อมในกรณีนี้อยู่เสมอ
โดยการพยายามจัดสรรสัดส่วนการบริหารไม่ให้พึ่งพาแต่ด้านใดด้านหนึ่งไม่ว่าจะเป็นภาคธุรกิจหรือเอกชน
รายได้ของบริษัทฯ มีการกระจายไปยังลูกค้าหลายๆราย ไม่พึ่งพิงลูกค้ารายใดรายหนึ่งโดยเฉพาะ
นอกจากนี้บริษัทฯ
มีนโยบายรักษาสมดุลของงานที่จะก่อให้เกิดรายได้อย่างเสมอภาคและอย่างรอบคอบมากที่สุด
รวมทั้งพยายามวางแนวนโยบายที่จะพึ่งพางานของตนเองและพยายามวางแผนที่จะบุกในตลาดต่างประเทศรวมทั้งงานด้านการประชุมสัมมนาและเลี้ยงรับรองในระดับนานาชาติ
เพื่อรักษาเสถียรภาพและไม่ยึดติดอยู่กับงานภายในประเทศเท่านั้น

ที่ผ่านมาบริษัทให้การบริการในระดับนานาชาติอยู่หลายงานด้วยกัน เช่น การประชุมของบริษัท DHL
รวมทั้งรักษาฐานลูกค้าที่มีลักษณะของงานแบบ campaign ตลอดทั้งปี

1.3 ความเสี่ยงอันเนื่องมาจากการเข้าสู่ตลาดของผู้ประกอบการรายใหม่
การปรับตัวของลูกค้าและการปรับตัว

เข้าสู่ตลาดอีเว้นท์ของวงการเอเยนซี่โฆษณา

เมื่อตลาดการบริหารและจัดงานอีเว้นท์เป็นที่รู้จักและมีมูลค่าทางการตลาดสูงเพิ่มมากขึ้นในแต่ละปี
ตัวเลขยอดรายได้ที่น่าสนใจของธุรกิจดึงดูดให้มีผู้ประกอบการทั้งที่เกี่ยวข้องกับธุรกิจอยู่ก่อนแล้วไม่ว่าจะเป็นบริษัทโฆษณาเอเยนซี่หรือบริษัทสื่อและรายการทีวีต่างๆ
แม้แต่บริษัททำงานด้านประชาสัมพันธ์ก็เริ่มกำหนดทิศทางเริ่มปรับตัวที่จะหาลู่ทางเข้ามาสร้างมูลค่าสร้างรายได้จากตลาดธุรกิจบริหารการจัดงานอีเว้นท์บ้าง
โดยพยายามชูจุดเด่นของความแข็งแกร่งเดิมของธุรกิจและบวกธุรกิจการจัดงานอีเว้นท์เข้าไปร่วมด้วย
อย่างไรก็ดี บริษัทเหล่านี้ต้องการที่จะสร้างจุดขายของบริษัทตนเองให้เพิ่มมากขึ้นกว่าเดิม
ต้องการเพิ่มยอดขาย แต่ความชำนาญในเรื่องของการจัดงานอีเว้นท์ในประเภทต่างๆ
เป็นเรื่องประสบกาณ์และความเชี่ยวชาญเฉพาะ
แม้บริษัทเหล่านี้จะพยายามสร้างแผนกอีเว้นท์หรือเข้ามาทำการตลาดอย่างไร
ความเชี่ยวชาญของบุคคลากรคงยังไม่สามารถตอบสนองกลุ่มลูกค้าและจัดงานอีเว้นท์ที่มีมาตรฐานเท่าเทียมกับบริษัทที่ทำด้านนี้มาโดยตรงอย่างบริษัทฯ
ได้
แต่กระแสของการเติบโตในบริษัทเหล่านี้ในหมวดอีเว้นท์ถือว่าสร้างแรงผลักดันและทำให้การแข่งขันในธุรกิจทวีความรุนแรงเพิ่มมากขึ้น

นอกจากนั้นแล้ว
ตลาดอีเว้นท์ยังมีความเคลื่อนไหวของผู้ประกอบการหรือลูกค้าในอดีตที่สั่งสมประสบการณ์และเรียนรู้จากงานอีเว้นท์ที่บริษัทฯ
หรือบริษัทที่ทำงานด้านอีเว้นท์อื่นๆ จัดงานให้มาก่อน เกิดการปรับตัว
เรียนรู้และจัดงานอีเว้นท์เองโดยไม่ต้องอาศัยบริษัท Event Management
ที่ทำด้านนี้โดยตรงในบางครั้ง
อุตสาหกรรมอีเว้นท์ในปัจจุบันจึงไม่เพียงแต่มีคู่แข่งและมีการแข่งขันที่เพิ่มสูงขึ้นมากเท่านั้น
แต่ยังต้องปรับตัวและรักษาคุณภาพให้ดียิ่งๆ ขึ้นไป
พร้อมกันนั้นยังต้องสร้างการยอมรับจากความสำเร็จของงานจากลูกค้าและพยายามพัฒนาศักยภาพอย่างต่อเนื่องอยู่เสมอ

บริษัทฯ ได้พัฒนาและส่งเสริมการสร้างคุณภาพของงานอีเว้นท์ให้ก้าวไกลมากยิ่งขึ้น
ด้วยการเปิดรับเทคโนโลยีใหม่ที่สอดคล้องกับงานอีเว้นท์
มีทีมงานดูแลลูกค้าและให้คำปรึกษาอย่างใกล้ชิด พร้อมสร้างงานอีเว้นท์ที่มีคุณภาพในมุมมองใหม่ๆ
ที่เป็นประโยชน์ต่อธุรกิจของบริษัทอยู่เสมอ เช่น
การหาผู้ร่วมทุนเข้ามาช่วยเสริมสร้างศักยภาพของบริษัทหรือการหาเครื่องมือทางการตลาดใหม่ๆ
ที่ช่วยสร้างความแข็งแกร่งให้กับหน่วยธุรกิจของบริษัทฯ อย่างต่อเนื่อง
รวมทั้งใช้ข้อได้เปรียบจากความพร้อมในทุกๆด้านของบริษัทในการขยายธุรกิจไปยังตลาดต่างประเทศ
เพื่อลดความเสี่ยงจากการแข่งขัน